《秋怀》
明代·汤胤勣

绀发青瞳未有涯，云山交付两芒鞋。
乏财原宪贫非病，荷插刘伶死便埋。
有趣不须诗过巧，无谋方觉事多乖。
秋深更值连宵雨，一霁苔痕总上阶。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。